დუბროვნიკის ალყა
დუბროვნიკის ალყა — სამხედრო ოპერაცია, რომელიც გაიმართა იუგოსლავიის სახალხო არმიასა (JNA) და ხორვატიულ ძალებს შორის, რომლებიც იცავდნენ ქალაქ დუბროვნიკსა და მის შემოგარენს ხორვატიის დამოუკიდებლობის ომის დროს. იუგოსლავიის სახალხო არმიის წინსვლა დაიწყო 1991 წლის 1 ოქტომბერს. ოქტომბრის ბოლოს კი დაიპყრეს პრაქტიკულად მთელი ტერიტორია ადრიატიკის ზღვის სანაპიროზე მდებარე ნახევარკუნძულებს შორის, გარდა თავად დუბროვნიკისა. ალყას თან ახლდა იუგოსლავიის საზღვაო ძალების ბლოკადა. 1991 წლის 6 დეკემბერს, იუგოსლავიის სახალხო არმიის დაბომბვის შედეგად დუბროვნიკის ძველი ქალაქის — იუნესკოს მსოფლიო მემკვიდრეობის ძეგლის არსებობა დასრულდა. დაბომბვა დაგმეს სხვა ქვეყნებმა, რაც სერბეთისა და ჩერნოგორიის საზოგადოებრივი ურთიერთობების კატასტროფის მიზეზი გახდა. ამან ხელი შეუწყო მათ დიპლომატიურ და ეკონომიკურ იზოლაციას. ასევე გამოცხადდა ხორვატიის დამოუკიდებლობის საერთაშორისო აღიარება. 1992 წლის მაისში, იუგოსლავიის სახალხო არმია ბრუნდებოდა ბოსნიასა და ჰერცეგოვინაში და თავისი ტექნიკა გადასცა სერბთა რესპუბლიკის (VRS) ახლად ჩამოყალიბებულ არმიას. ამ დროის განმავლობაში, ხორვატიის არმიამ (HV) დასავლეთიდან განახორციელა შეტევა. დუბროვნიკის აღმოსავლეთით ხორვატიის არმიასა და იუგოსლავიის ჯარებს შორის დაპირისპირება თანდათანობით ჩაცხრა. ალყის შედეგად დაიღუპა 194 ხორვატიელი სამხედრო მოსამსახურე, ასევე 82–88 ხორვატი მშვიდობიანი მოქალაქე. JNA–ში 165 ადამიანი დაიღუპა. 1992 წელს, შეტევის შედეგად 15 000 ადამიანი გაიქცა დუბროვნიკში, ძირითადად კონავლიდან. დუბროვნიკიდან დაახლოებით 16 000 ლტოლვილმა მოახდინა საზღვაო ევაკუაცია. 11 ათასზე მეტი კორპუსი დაზიანდა. მრავალი სახლი, ბიზნეს და საზოგადოებრივი შენობა გაძარცვეს და დაანგრიეს. ოპერაცია იუგოსლავიის სახალხო არმიის მიერ შედგენილი გეგმის ნაწილი იყო, რომელიც მიზნად ისახავდა დუბროვნიკის ტერიტორიის დაცვას, შემდეგ კი ჩრდილო-დასავლეთისაკენ გასვლას, იუგოსლავიის სახალხო არმიის ჯარების გასაერთიანებლად დასავლეთ ჰერცეგოვინას გავლით, ჩრდილოეთ დალმატში. 2000 წელს, მონტენეგროს პრეზიდენტმა მილო ჯუკანოვიჩმა ბოდიში მოიხადა ალყის გამო. ყოფილი იუგოსლავიის საერთაშორისო სისხლის სამართლის სასამართლომ (ICTY) დაადანაშაულა იუგოსლავიის ორი ოფიცერი ალყაში მონაწილეობისთვის, ხოლო მესამე გადასცა სერბეთის პროკურატურას. ICTY–ს საბრალდებო დასკვნაში ნათქვამია, რომ შემტევი მოქმედება განხორციელდა დუბროვნიკის რეგიონის ხორვატიიდან განთავისუფლებისთვის. დუბროვნიკი არის ყველაზე მთავარი ხორვატული ქალაქი. იგი მდებარეობს ადრიატიკის ზღვის სანაპიროზე. გალავანში მდებარე ქალაქი, ცნობილია, როგორც ძველი ქალაქი, რომელიც არის ისტორიული ძეგლებისა და ნაგებობების ადგილი, რომელიც ძირითადად რაგუსას რესპუბლიკის პერიოდით თარიღდება. ქალაქი იუნესკოს მსოფლიო მემკვიდრეობის ძეგლების სიაშია. 1991 წელს ქალაქში დაახლოებით 50 000 ადამიანი ცხოვრობდა, რომელთაგან 82,4 % იყო ხორვატი, ხოლო 6,8 % — სერბები.